ধনাকুশা এলাকার তাল গাছের মালিক আশকর আলী জানান, এক মৌসুমে প্রতি গাছের তাল এক হাজার ৫০০ টাকা থেকে ২ হাজার ৫০০ টাকা করে বিক্রি করা যায়। বিভিন্ন এলাকার পাইকার বা মৌসুমী ফল বিক্রেতারা এসে গাছথেকে কচি অবস্থায় তাল পেড়ে নিয়ে যান। রোপনের পরে গাছ বড় হওয়ার পূর্ব পর্যন্ত গরু-ছাগলের হাত থেকে রক্ষা করা ছাড়া এতে কোন বাড়তি খরচ করতে হয়না। তাছাড়া তাল গাছ বর্জ্রপাতের ক্ষতি থেকে জান-মাল রক্ষা করে। তাই দেশের প্রতিটি বাড়ির আঙ্গীনায় বা রাস্তার ধারে অন্যান্য গাছের পাশাপাশি তাল বীজ রোপন করা উচিত বলে মনে করেন সুশীল সমাজের নেতাকর্মীরা।